**Švajčiarsko – slovenské združenie cestovného ruchu**,

Nám. Ľ. Štúra 10, 974 05 Banská Bystrica,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Milí mladí ľudia vo veku od 18 do 26 rokov,

už viete ako strávite zimnú sezónu 2017/2018 ? Švajčiarsko – slovenské združenie cestovného ruchu v Banskej Bystrici Vám ponúka alternatívu – **Stráviť zimnú sezónu vo Švajčiarsku** formou odbornej praxe v zariadeniach cestovného ruchu v kantóne Graubünden.

Prax začína **dvomi týždňami intenzívneho vzdelávania v oblasti obsluhy** (**10.12 – 23.12.** **2017**) v školskom hoteli v Luzerne v kolektíve mladých ľudí z Čiech, Maďarska, Litvy a dokonca z Južnej Afriky, z toho jeden deň exkurzia do niektorého strediska cestovného ruchu vo Švajčiarsku. **Atmosféru Vianoce, Silvestra a Nového** roku prežijete **v niektorom zariadení cestovného ruchu vo Švajčiarskych Alpách v kantóne Graubünden** ako pracovníci obsluhy alebo v kuchyni a to **až do 9. apríla 2018.**

V uvedenom kantóne sa nachádzajú najznámejšie lyžiarske strediská Švajčiarska ako sú St. Moritz, Davos, Klosters, Arosa a iné. Prečo nevyužiť voľný čas počas víkendov na spoznávanie týchto stredísk, lyžovať na strmých svahoch alpských velikánov a navštevovať diskotéky a využívať bohatý nočný život (apres ski) v týchto strediskách ? Okrem toho máte možnosť **zdokonaliť sa v nemčine, získať nové skúsenosti z prevádzky** zariadení cestovného ruchu a horských stredísk v jednej z najrozvinutejších krajín cestovného ruchu v Európe. Nezanedbateľná je aj výška čistého mesačného zárobku vo výške 715 švajčiarskych frankov, čo je v prepočte **776 EUR**. Okrem toho môžete rátať v obsluhe s prepitným. Z tejto sumy už neplatíte žiadnu daň ani odvody, ani náklady na stravovanie a ubytovanie. Je to Vaše „vreckové“. Ako s ním naložíte je len na Vás. Niečo si kúpite, precestujete a prelyžujete ich vo Švajčiarsku alebo si ich prinesiete domov. Máme skúsenosti, že niektorý zamestnávateľ požiadal praktikanta, s ktorým bol mimoriadne spokojný aby prišiel na prax aj na budúce, ale za lepších platových podmienok (odpadne totiž platiť školné). **Prax môžete príp. aj stráviť s priateľom (priateľkou),** pokiaľ spĺňa podmienky **(vek od 18 do 26 rokov, aspoň základná znalosť nemčiny a absolvovanie výberového konania v septembri 2017 vo Zvolene).**

Ak sme Vás presvedčili o výhodách tejto praxe, je treba postupovať nasledovne:

1. navštíviť a sledovať web. stránku združenia: [www.swiss-slovaktourism.sk](http://www.swiss-slovaktourism.sk)
2. prihlásiť sa na výberové konanie podľa pokynov na web. stránke
3. čakať na pozvánku na výberové konanie ( začiatkom septembra 2017).

**Kontakt:**

**Švajčiarsko – slovenské združenie cestovného ruchu**,

Nám. Ľ. Štúra 10, 974 05 Banská Bystrica, mobil: 0905 164  849,

e –mail: [peter.patus1@gmail.com](mailto:peter.patus1@gmail.com),

[www.slovak-swisstourism.sk](http://www.slovak-swisstourism.sk)

V Banskej Bystrici, 20.6.2017 Peter Patúš - riaditeľ združenia